་ནང་དུ་རྩོད་པ

དང་།།དད་ལྡན་ལ་གཞན་ཆོས་སྟོན་དང་།།ཉན་ཐོས་ནང་དུ་ཞག་བདུན་གནས།།རྫུན་གྱིས་རྣལ་འབྱོར་ང་རྒྱལ་བྱེད།།དད་པ་མེད་ལ་ཆོས་སྟོན་པ།།འདི་རྣམས་སྦོམ་པོའི་ལྟུང་བར་བཤད།།ཅེས
གསུངས་པ་ལྟར།།ཤེས་རབ་སྟེ་ཕྱག་རྒྱ་མ་བསྐྱེད་རྫོགས་ཀྱི་རྣལ་འབྱོར་བརྟན་པོ་མེད་པར་རང་དགང་བསྟེན་པ་སྦོམྦྷ་དང་པོ་དང་།ལྷའི་རྣལ་འབྱོར་དང་མི་ལྡན་པ་དང་།མཁའ་གསང་བྱིན་གྱིས་མ་བརླབས་པར་དེའི་བདུད་རྩི
སྟེ་བྱང་ཆུབ་ཀྱི་སེམས་རང་སྟོབས་ཀྱིས་ལེན་པ་སྦོམ་པོ་གཉིས་པ་དང་།དབང་མ་ཐོབ་པ་དང་ཐོབ་ཀྱང་མི་དད་པ་ལ་བྲིས་སྐུ་དང་།གླེགས་པ་མ་དང་།རུས་པའི་རྒྱན་དྲུག་དང་།རྡོར་དྲི་ལ་སོགས་སྟོན་པར་བྱེད་པ་སྦོམ་པོ་གསུམ་པ་དང་
ཚོགས་འཁོར་གྱི་གྲལ་དུ་ལྷའི་རྣལ་འབྱོར་དང་།སྙིང་ཟེའི་སེམས་དང་།ཡོན་བདག་ལ་ཕན་པའི་བསམ་པ་གསུམ་གྱིས་གནས་དགོས་པ་ལ་དེ་ལྟར་མ་བྱས་པར་ཕན་ཚུན་ཤགས་འགྱེད་པའི་རྩོད་པ་དང་རྡེག་པ་སོགས་བྱེད་པ་སྦོམ་པོ
བཞི་པ་དང་།དོན་དམལ་མོས་པས་དོན་དམ་གྱི་ཆོས་དྲིས་པ་ལ་ཀུན་རྫོབ་རྒྱ་ཆེ་བའི་ཆོས་སྟོན་པ་དང་།བྱམས་སྙིང་རྗེ་བྱང་ཆུབ་ཀྱི་སེམས་སོགས་རྒྱ་ཆེ་བའི་ཆོས་ལ་མོས་པས་ཀུན་རྫོབ་ཀྱི་ཆོས་དྲིས་པ་ལ་དོན་དམ་གྱི་ཆོས་སྟོན་པར
བྱེད་པ་དང་ལྡན་ལ་གཞན་པའི་ཆོས་སྟོན་པ་སྟེ་སྦོམ་པོ་ལྔ་པ་དང་།གསང་སྔགས་ལ་མི་དད་པའི་ཉན་ཐོས་ཀྱི་ནང་དུ་ཞག་བདུན་སོགས་སྡོད་པ་སྦོམ་པོ་དྲུག་པ་དང་།ལྷའི་རྣལ་འབྱོར་གཅིག་ཤེས་པ་ཙམ་གྱིས་སྟོང་ཉིད་དང་འབྲེལ་བའི་

ལྷའི་རྣལ་འབྱོར་ཤེས་པར་ང་རྒྱལ་བྱེད་པ་སྦོམ་པོ་བདུན་པ་དང་།གསང་སྔགས་ལ་མི་དད་པ་ལ་གསང་བའི་དེ་ཉིད་རྒྱས་པར་སྟོན་པ་སྦོམ་པོ་བརྒྱད་པའོ།ཡང་ཕྱག་རྒྱ་བསྟན་མི་མཁས་པ་ལ་ལུས་ཀྱི་ཕྱག་རྒྱ་སོགས་སྟོན་པར་བྱེད
པ་ལ་སྦོམ་པོ་དང་།དུས་གྲངས་རྟགས་གསུམ་གྱི་བསྙེན་པ་གང་ཡང་རུང་བ་མ་བྱས་པར་རྡོ་རྗེ་འཆང་གིས་བཅས་པ་ཁྱད་དུ་བསད་ནས་རང་གིས་བདག་འཇུག་ལེན་པ་དང་།གཞན་ལ་དབང་བསྐུར་བ་དང་།རབ་གནས་སྦྱིན་སྲེག
སོགས་བྱེད་པ་ལ་སྦོམ་པོ་དང་།སྡོམ་པ་གཉིས་ཀྱི་བཅས་པ་ལས་སེམས་ཅན་ལ་ཕན་པ་སོགས་དགོས་པ་ཁྱད་པར་ཅན་མེད་པར་རང་དགར་འདའ་བར་བྱེད་པ་ལ་ཡང་སྦོམ་པོར་འགྱུར་ཏེ།གང་ཞིག་ཕྱག་རྒྱ་མི་མཁས་ལ།།ལུས
ཀྱི་ཕྱག་རྒྱ་སྟོན་པ་དང་།།བསྙེན་སོགས་དག་པར་མ་བྱས་པར།།དཀྱིལ་འཁོར་ལས་ལ་འཇུག་པ་དང་།།སྡོམ་པ་གཉིས་ཀྱི་བཅས་པ་ལས།།དགོས་པ་མེད་པར་འདའ་བ་རྣམས།།ཁ་ན་མཐོ་སྦོམ་འགྱུར་ཏེ།།ཞེས་གསུངས།།
དེ་ལྟ་བུའི་རྩ་ལྟུང་དང་སྦོམ་པོ་རྣམས་ཀྱིས་མ་གོས་པར་བྱེད་ཅིང་།གལ་ཏེ་གོས་ན་མྱུར་དུ་བཤགས་པར་བྱེད་དགོས་ཏེ།མགོན་པོ་ཀླུས།རྩ་ལྷུང་སྦོམ་པོའི་རིམ་པ་རྣམས།ཉམས་པར་གྱུར་ན་བཤགས་པར་བྱ།།ཞེས་གསུངས།།
དེ་ཡང་དུས་ཀྱི་བསྙེན་པ་ནི་མ་མཐའ་ཟླ་བ་གསུམ་ཡན་ཆད་དང་།གྲངས་ཀྱི་བསྙེན་པ་ནི་དཀྱིལ་འཁོར་གྱི་གཙོ་བོ་ལ་འབུམ་དང་།འཁོར་རྣམས་ལ་ཁྲི་ཕྲག་རེ་དང་།དེ་དག་གི་ཁ་སྐོང་དུ་ཡེ་ཤེས་འབེབས་པ་སྦྱིན་སྲེག་དང་བཅས

པ་ངེས་པར་བྱེད་དགོས་སོ།།རྟགས་ཀྱི་བསྙེན་པ་ནི་རབ་དངོས།འབྲིང་ཉམས་སྣང་།ཐ་མ་རྨི་ལམ་དུའང་ལྷའི་བྱིན་རླབས་ཀྱི་མཚན་མ་བྱུང་བ་ལ་བྱེད་ཀྱིས།དེ་ནི་བསྟེན་པའི་མཆོག་ཡིན་ནོ།།སྤྱིར་ཆོས
ཀྱི་བཀའ་དྲིན་ནོད་པའི་བླ་མ་ཐམས་ཅད་དང་།ཁྱད་པར་དུ་དབང་ཞུས་རྒྱུད་དང་མན་ངག་ཉན་པའི་བཀའ་དྲིན་ཡོངས་སུ་རྫོགས་པའི་རྡོ་རྗེ་སློབ་དཔོན་ལ་ཉིན་བཞིན་དུ་ལན་གསུམ་དུ་མཎྜལ་མེ་ཏོག་དང་བཅས་པས་ཕྱག་བྱེད་པ་སོགས
ཀྱིས་བསྙེན་བཀུར་བྱེད་པ་དང་།གདན་སྟོབ་པ་དང་ལྡང་བ་དང་བསུ་བ་སོགས་ཀྱིས་བསྙེན་བཀུར་བྱེད་པ་དང་།བརྙས་པ་དང་སྨོད་པ་དང་ཐུགས་དཀྲུགས་པ་སོགས་མི་བྱེད་པ་དང་།གལ་ཏེ་དེ་རྣམས་བྱས་ན་གུས་པ་དང
བཅས་པས་ཡོན་ཕུལ་ཏེ་བླ་མའི་སྤྱན་སྔར་བཤགས་བསྡམས་ལེགས་པར་བྱེད་ཅིང་།སྐུར་ཡང་དབང་བླངས་པའི་སྒོ་ནས་སྡོམ་པ་དང་དམ་ཚིག་གསོ་བར་བྱ།དེ་ལྟར་བྱས་ན་ཚེ་འདིར་འབྱུང་པོ་མི་མ་ཡིན་གྱི་གནོད་འཚེ་དང་
ཕྱི་མར་ངན་སོང་གསུམ་གྱི་སྡུག་བསྔལ་མྱོང་དགོས་པ་རྣམས་ཞི་བར་འགྱུར་རོ།།དེས་ན་རང་གི་ལུས་ལོངས་སྤྱོད་དང་སྲོག་གིས་ཀྱང་བླ་མ་སྟེན་པར་བྱེད་དགོས་སོ།།དེ་ལྟར་བསྟེན་པའི་ཕན་ཡོན་ནི།བླ་མ་ལྔ་བཅུ་པ་ལས།
གར་བྱེར་བསྐལ་པ་བྱེ་བ་ནི།།གྲངས་མེད་པར་ཡང་རྙེད་དཀའ་བའི།།སངས་རྒྱས་ཉིད་ཀྱང་བརྩོན་ལྡན་ལ།།ཚེ་འདི་ཉིད་ལ་སྟེར་བར་བྱེད།།ཅེས་གསུངས།བླ་མའི་གྲིབ་མ་དང་ལྷམ་དང་སྟན་དང་།བཞོན་པ་སོགས་ལ་འག

པར་མི་བྱེད་པ་དང་།བླ་མས་ཅི་གསུངས་པའི་བཀའ་ཚུལ་བཞིན་དུ་སྒྲུབ་པ་དང་།སྒྲུབ་མི་ནུས་པ་རྣམས་ལ་མི་ནུས་ཚུལ་གྱི་ཚིག་གིས་སྦྱང་བ་དང་།བླ་མའི་རྫས་རྣམས་ལ་རང་གི་སྲོག་བཞིན་དུ་གཅེས་པར་བྱེད་པ་དང་།།
དེའི་སྡུག་པ་དང་འཁོར་རྣམས་ལ་གཉེན་བཞེན་དུ་ལྟ་བར་བྱེད་པ་དང་།བླ་མའི་མདུན་དུ་མལ་སྟན་ལ་མི་འདུག་པ་དང་།སྔོན་དུ་མི་འགྲོ་བ་དང་།གཙུག་ཏོར་ཐོད་བཅིངས་དང་བཅས་ཏེ་མི་འདུག་པ་དང་།བླ་མ་ལས་སྔ་བར
སྟན་ལ་རྐང་པ་མི་འཇོག་པ་དང་།རྐེད་པར་ལག་པ་བཞག་སྟེ་མི་མཉེ་བ་དང་།བླ་མ་བཞེངས་པའི་ཚེ་ཉལ་བ་དང་འདུག་པ་སོགས་མི་བྱེད་པ་དང་།བླ་མའི་མདུན་དུ་མཆིལ་མ་སོགས་མི་འདོར་བ་དང་།སྟན་ལས་རྐང་པ་མི
རྐྱོང་བ་དང་།འཆག་པ་དང་།རྩོད་པ་དང་།ཡན་ལག་མཉེས་པ་དང་།གླུ་གར་དང་རོལ་མོ་སོགས་དགོས་པ་མེད་པར་མི་བྱ་བ་དང་།བླ་མས་ཟོས་པའི་ཉེ་འཁོར་དུ་གཏམ་གྱི་སྦྱོར་བ་མང་པོ་མི་བྱ་བ་དང་།མཚན་ཆུ་འཇིགས
པ་དང་བཅས་པ་སོགས་དགོས་པ་ཁྱད་པར་ཅན་ཡོད་པའི་ཚེ་བླ་མའི་སྔོན་དུ་འགྲོ་བ་དང་།བླ་མའི་མདུན་དུ་ལུས་གཅུ་པ་དང་།ཀ་ལ་སོགས་ལ་བརྟེན་པར་མི་བྱ་བ་དང་།སོང་མའི་ཚིགས་བགྲད་པར་མི་བྱ་བ་དང་།བླ་མའི
ཞབས་དང་སྐུ་བཀྲུ་བ་དང་།དྲིལ་ཕྱིས་དང་སྐུ་མཉེ་སོགས་བྱེད་པའི་ཚེ་ཕྱག་སྔོན་དུ་འགྲོ་བས་བྱེད་པ་དང་།བླ་མའི་མཚན་ནས་སྨོས་པའི་ཚེ་ཞེས་དང་བཅས་པས་བརྗོད་པ་དང་།བླ་མས་བཀའ་བསྒོ་བ་རྣམས་ལ་ཡིད་མ་གཡེངྒ།

པར་ཚུལ་བཞིན་དུ་མཉན་པར་བྱ་བ་དང་།བླ་མའི་མདུན་དུ་རྒོད་པ་དང་།ལུད་པ་སོགས་ཀྱི་ཚེ་ལག་པས་ཁ་དགབ་པར་བྱེད་པ་དང་།བླ་མའི་མདུན་དུ་དུལ་བར་འདུག་པ་དང་།གོས་སོགས་ཚུལ
བཞིན་དུ་སྡོམ་པར་བྱེད་པ་དང་།བླ་མའི་བསྙེན་བཀུར་སོགས་སྤྱོད་པའི་ཚེ་ཡིད་ང་རྒྱལ་མེད་པར་བྱེད་པ་དང་།ངོ་ཚ་འཇིགས་པ་དང་བཅས་ཏེ་བག་མ་གསར་བའི་ཚུལ་དུ་གནས་པར་བྱ་བ་དང་།སྒེག་ཆོས་སོགས་སྤོང་བར་བྱེད་པ
དང་།བླ་མའི་མདུན་དུ་རང་ལ་སྦྱིན་བདག་དང་སློབ་མས་བསྙེན་བཀུར་དང་།ལྡང་བ་དང་ཕྱག་སོགས་བྱེད་པ་བཟློག་པར་བྱ་བ་དང་།བླ་མ་ལ་འབུལ་བ་དང་བླ་མས་གནང་བ་རྣམས་གུས་པ་དང་བཅས་པའི་ལཞ་པ་གཉིས་ཀྱིས་ལེན
པར་བྱེད་པ་དང་།རང་དང་བླ་མ་གཅིག་པའི་གྲོགས་རྣམས་རང་གི་ཀུན་སྤྱོད་ཀྱི་བཅས་མཚམས་ལས་འདས་པ་རྣམས་ཕན་ཚུན་དགའ་བའི་བསམ་པས་བཟློག་ནས་བཅས་པ་དང་མི་འགལ་བར་བྱེད་པ་སོགས་ལ་འབད་པར་བྱའོ།།
རལ་བ་དང་ན་བ་སོགས་ཀྱིས་བླ་མའི་བཀའ་ཚུལ་བཞིན་དུ་སྒྲུབ་མ་ནུས་ཀྱང་ཉེས་པ་མེད་དོ།ན་བས་བླ་མའི་བྱ་བ་ལ།།བཏུད་དེ་རྗེས་མ་གནང་བར་བྱ།།བཀག་པ་རྣམས་ནི་སྤྱད་བྱས་ཀྱང་།།དགེ་སེམས་ཅན་ལ་སྡིག་མི
འགྱུར།།ཞེས་གསུངས།མདོར་ན་དངོས་གྲུབ་འབྱུང་མི་འབྱུང་ཐམས་ཅད་བླ་མ་དགྱེས་མ་དགྱེས་ལ་ཐུག་པས།བླ་མ་མཉེས་པའི་ཐབས་ཁོ་ན་ལ་འབད་ཅིང་མི་མཉེས་པ་སྤོང་བའི་ཐབས་ལ་འབད་པར་བྱ་དགོས་ཏེ།བླ་མ་ལྔ་བཅུ

བ་ལས།འདིར་མང་སྨོས་པ་ཅི་ཞིག་དགོས།།བླ་མ་དགྱེས་བྱེད་གང་ཡིན་བྱ།།མི་མཉེས་བྱེད་ཀུན་སྤོང་བ་ནི།།དེ་དང་དེ་ལ་འབད་དེ་བྱ།།དངོས་གྲུབ་སློབ་དཔོན་རྗེས་འབྲང་ཞེས།།རྡོ་རྗེ་འཛིན་པ་ཉིད་གསུངས་པར།།ཤེས་ནས།།
དངོས་པོ་ཐམས་ཅད་ཀྱིས།།བླ་མ་ཡོངས་སུ་མཉེས་པར་བྱ།།ཞེས་གསུངས་སོ།།དཔལ་འཁོར་ལོ་བདེ་མཆོག་གི་སྒོས་ཀྱི་དམ་ཚིག་ནི།།བླ་མ་དང་ལྷལ་འཁོར་ལོ་བདེ་མཆོག་ཡབ་ཡུམ་དུ་མོས་ནས་རྐང་བརྒྱད་ཀྱིས་བསྟོད་ཅིང
བསྐོར་བ་ཡང་གཡོན་དུ་བྱེད་པར་མོས་པ་དང་།།དེ་བཞིན་དུ་བུད་མེད་ཀྱི་རིགས་ཐམས་ཅད་ལ་རྡོ་རྗེ་ཕག་མོར་བལྟས་ནས་གཡོན་དུ་བསྐོར་བ་བྱེད་པར་མོས་པ་དང་།བཟའ་བཏུང་གི་ཚེ་ལག་པ་གཡོན་པས་བཟའ་བ་དང་།འགྲོ་བའི
ཚེ་རྐང་པ་གཡོན་པ་ཐོག་མར་འདོར་བ་དང་།དགག་བྱ་མེད་ན་བསྐོར་བའི་དུས་ཐམས་ཅད་དུ་གཡོན་བསྐོར་བྱེད་པ་དང་།ཡང་ངོ་དང་མར་ངོའི་ཚེས་བཅུའི་མཆོད་པ་ལ་བརྩོན་པར་བྱེད་པ་ནི་འདིའི་སྒོས་ཀྱི་དམ་ཚིག་ཡིན་ནོ།།
སྤྱིར་ལྷའི་མཚན་མ་དང་མཆོད་རྫས་རྙིང་བ་སོགས་ལ་མི་འགོམ་པ་དང་།ཐུན་དྲུག་གི་སྒོ་ནས་སྡོམ་པ་དང་དམ་ཚིག་དག་པར་བྱེད་པ་དང་།ཐུན་བཞིའི་སྒོ་ནས་ལྷའི་རྣལ་འབྱོར་བརྟན་པར་བྱེད་པ་དང་།རབ་ཐུན་བཞི་པའི
མཐའ་དང་།ཁྱད་པར་དུ་ཐུན་ཟ་མའི་མཐར་གཏོར་མ་ངེས་པར་འབུལ་བར་བྱེད་པ་དང་།ནང་བར་ལྡང་བའི་ཚེ་ཡེ་ཤེས་ཀྱི་ལྷ་མ་རྣམས་ཀྱིས་སྙན་པའི་རླུ་དབྱིངས་ཀྱིས་བསྲུལ་ནས་ཆོས་སྐུ་ལས་གཟུགས་སྤུར་ལྡང་བར་མོས་པ་དང་།ཁྲུ

དབང་ལྷ་རྣམས་ཀྱིས་རང་ལ་ཁྲུས་གསོལ་བར་མོས་པ་དང་།ཁ་ཟས་ཀྱི་ཚེ་ལྷ་མར་རྡོ་རྗེ་མས་བསྟབས་པར་མོས་ཏེ་ནང་གི་སྦྱིན་སྲེག་གི་ཚུལ་དུ་ལོངས་སྤྱོད་པར་བྱེད་པ་དང་།ཟས་གོས་གནས་མལ
སོགས་ཡོ་བྱད་ཐམས་ཅད་ལ་ལྷའི་བདུད་རྩི་དང་།གོས་དང་ཕོ་བྲང་དང་།བཞུགས་གད་ན་སོགས་སུ་མོས་པ་དང་།ཁ་ཟས་རྣམས་ལ་ཤ་ལྔ་བདུད་རྩི་ལྔའི་རང་བཞིན་དུ་ལྟ་བར་བྱེད་པ་དང་།ཉལ་བའི་ཚེ་སྣོད་བཅུད་ཐམས
ཅད་འོད་གསལ་དུ་བསྡུས་ཏེ་གཉིད་ཀྱི་རྣལ་འབྱོར་ལ་བརྩོན་པར་བྱེད་པ་དང་།སྣོད་ཀྱི་འཇིག་རྟེན་ཐམས་ཅད་ལྷའི་གཞལ་ཡས་ཁང་དང་།བཅུད་ཐམས་ཅད་རྡོ་རྗེ་འཆང་དུ་ལྟ་བར་བྱེད་པ་སོགས་བླ་མེད་སྤྱི་འད་པ་ཚིག
ཡིན་ནོ།།ཁྱད་པར་དུ་དཔལ་དུས་ཀྱི་འཁོར་ལོའི་དབང་ཐོབ་ན་བརྟུལ་ཞུགས་ཀྱི་སྤྱོད་པ་ཉི་ཤུ་རྩ་ལྔ་པོ་ཚུལ་བཞིན་དུ་སྲུང་བར་བྱེད་པ་འདིའི་སྒྲོས་ཀྱི་དམ་ཚིག་ཡིན་ནོ།།དེ་ལྟར་བླ་མེད་སྤྱི་དང་སྒོས་ཀྱི་དམ་ཚིག་དང་སྡོམ
པ་ཚུལ་བཞིན་དུ་སྲུང་བར་བྱེད་པ་ནི་དལ་འབྱོར་ཐོབ་པ་དོན་ལྡན་དུ་བྱས་པ་ཡིན་ནོ།།གསུམ་པ་ཉམས་ན་ཕྱིར་བཅོས་པའི་ཚུལ་ནི།ས་དགེའི་དམ་པ་རྣམས་ཀྱི་ཕྱག་ལེན་ལ་འདུག་པ་ལྟར་རྡོ་རྗེ་སློབ་དཔོན་ཡིན་ན་སློབ
དབེན་ཞེས་དང་།གྲོགས་ཁྱད་པར་ཅན་ཡིན་ན་རིག་པ་འཛིན་པའམ་བཙུན་པ་དགོངས་སུ་གསོལ།བདག་མི་བསྐྱོད་རྡོ་རྗེ་ཞེས་བགྱི་བ་ལ་ཇི་སྐད་ཡོངས་སུ་བརྗོད་པའི་ཕམ་པའི་གཞི་ལས་རྡོ་རྗེ་ཐེག་པའི་འདུལ་བ་དང་འགལ།

བའི་ནོངས་པ་བླ་མ་ལ་སྤྲད་པའི་ལྟུང་བ་བྱུང་སྟེ།དེ་དག་སློབ་དཔོན་ནམ་རིག་པ་འཛིན་པ་ལ་འཆགས་ཤིང་མཐོལ་ཏེ་མི་འཆབ་པོ།།བཤགས་ཤིང་མཐོལ་བས་བདག་བདེ་བར་གནས་པར་འགྱུར་གྱིས་མ་མཐོལ་ཞིང་མ་བཤགས
ན་བདེ་བར་གནས་པར་མི་འགྱུར་རོ།།ཞེས་ལན་གསུམ་བརྗོད་པའི་མཐངའ་།སློབ་དཔོན་ན་མ་རིག་པ་འཛིན་པས་ཁྱོད་ཀྱིས་འདི་རྣམས་ཉེས་པར་མཐོང་ངམ་ཞེས་འདྲི་ན་མཐོང་ངོ་།།ཞེས་དང་།ཕྱིས་ཀྱང་སྡོམ་པར་བྱེད་དམ་ཞེས་དྲིས
ན་ཆོས་བཞིན་འདུལ་བ་བཞིན་དུ་ཤིན་ཏུ་ལེགས་པར་སྤྱི་བོས་ནོད་པར་བགྱིའོ་ཞེས་བརྗོད།གཞན་ཡང་སྒོམ་པ་དང་།བཟླས་པ་དང་།གཏོར་མ་དང་།མཎྜལ་དང་།རྟེན་གྱི་མདུན་དུ་བཤགས་པ་དང་།སེམས་ཅན་གྱི་སྲོག
བསྒྲུབ་པ་དང་།བཀའ་བཀླག་པ་དང་།སྭཱ་ཙྪ་གདབ་པ་དང་།སྡིག་པའི་གཟུགས་དམིགས་ཏེ་ཏིལ་མེར་བསྲེག་པ་དང་།ངན་འགྲོ་དགུག་དྲལ་དང་ཕུང་པོ་གསུམ་པའི་མདོ་གདོན་པ་ལ་སོགས་པའི་སྒོ་ནས་སྡིག་ལྷུར་སྦྱང་བར
སྙིང་པོ་རྒྱན་ལས་གསུངས་སོ།།གཞན་ཡང་དེ་ཉིད་ལས།སངས་རྒྱས་ཀུན་གྱི་སྐུ་གཅིག་པུ།།པད་དཀར་ཟླ་བའི་དབུས་གནས་ཤིང་།།རྡོ་རྗེ་དྲིལ་བུ་རྒྱན་སྤྲས་པའི།།རྡོ་རྗེ་སེམས་དཔའ་ལེགས་དམིགས་ཤིང་།།ཡི་གེ་བརྒྱ
བ་ཚི་ག་བཞིན།།ཉི་ཤུ་རྩ་ནི་རེ་རེ་བཟླས།།ལྷུང་སོགས་བྱིན་གྱིས་བརླབས་འགྱུར་བས།།འཕེལ་བ་རུ་ནི་མི་འགྱུར་ཞེས།།གྲུབ་པ་མཆོག་རྣམས་ཀྱིས་བཤད་པས།།ཐུན་མཚམས་སུ་ནི་སྤྱད་པར་བྱ།།འབུམ་ཕྲག་ཏུ་ནི་བཟླས།།

གྱུར་ན།།རྣམ་པར་དག་པའི་བདག་ཉིད་འགྱུར།།ཞེས་གསུངས་པ་ལྟར་ཉིན་རེ་བཞིན་དུ་རྡོ་རྗེ་སེམས་དཔའ་བསྒོམས་ནས་ཡི་གེ་བརྒྱ་པ་ཉེར་གཅིག་རེ་མ་ཆག་པར་བཟླས་ན་ལྟུང་བའི་འཕེལ་ཁ
གཅོད་ཅིང་།འབུམ་ཕྲག་རེ་བཟླས་ན་རྣམ་པར་དག་པའི་བདག་ཉིད་ཅན་དུ་འགྱུར་རོ།།དོན་ཡོད་གྲུབ་པ་ལ་དམ་ཚིག་རྡོ་རྗེ་གསུངས་པའི་དོན་ནི།ལྷག་པར་དམ་ཚིག་ཉམས་པ་རྣམས་དག་པར་བྱེད་པའི་ལྷ་ཡིན་པས་དེའི
བཟླས་པའི་སྒོ་ནས་དམ་ཚིག་གསོ་བར་བྱེད་པ་ཡིན་ནོ།།བཞི་པ་མ་བསྲུངས་པའི་ཉེས་དམིགས་ནི།།གཞན་དུ་དམ་ཚིག་པས་ཉམས་ན།།ཉམས་པ་བདུད་ཀྱིས་བཟུང་བར་འགྱུར།།དེ་ནས་སྡུག་བསྔལ་མྱོང་འགྱུར་ཞིང་།།
ཟུང་དུ་བལྟས་ཏེ་དམྱལ་བར་འགྲོ།།ཞེས་དང་།སར་ཉས་སངས་རྒྱས་ཐོད་པའི་དཀའ་འགྲེལ་དུ་གསང་བའི་མཛོད་ཀྱི་དྲང་དྲངས་པ་པས།རེ་ཤིག་དམ་ཚིག་ཉམས་པ་ལ།།དངོས་གྲུབ་ཐོབ་པ་ལྟ་ཞོག་གི།མི་ཡི་སྐྱེ་བའང་རྙེད
པར་དཀར།།ཞེས་སོགས་གསུངས་སོ།།ལྔ་པ་བསྲུངས་པའི་ཕན་ཡོན་ནི།ས་ར་ཧས།དབང་བསྐུར་ཡང་དག་སྦྱིན་ལྡན་ན།།སྐྱེ་དང་སྐྱེ་བར་དབང་བསྐུར་འགྱུར།།དེ་ཡིས་སྐྱེ་བ་འདུན་པ་ནི།།མ་བསྒོམས་པར་ཡ
དངོས་གྲུབ་འཐོབ།།གང་པ་བསྒོམ་པ་དང་ལྡན་ཞིང་།།གལ་ཏེ་དམ་ཚིག་སྡོམ་པ་གནས།།སྐྱེ་འདིར་ལས་དབང་གིས་མ་གྲུབ།།སྐྱེ་བ་གཞན་དུ་དངོས་གྲུབ་འཐོབ།།ཅེས་དང་།རྗེ་ཉིད་ཀྱིས་སྔགས་ཀྱི་བསླབ་བྱ་དརྫས

གྲུབ་སྟེ་མ་ལས་ཀྱང་།གཞན་ཡང་རྒྱལ་བ་དང་རྒྱལ་སྲས་དཔའ་བོ་དང་དཔའ་མོའི་ཚོགས་རྣམས་ཀྱིས་དགྱེ་ས་བཞིན་དུ་སྲུང་བས་ཡོན་ཏན་གོང་ནས་གོང་དུ་འཕེལ་བ་དང་བདུད་ལ་སོགས་པས་གླགས་མི་རྙེད་པ་ལ
སོགས་པ་སློབ་དཔོན་ཛྙཱ་ན་བོ་དྷིས་མང་དུ་དྲངས་ནས་གསུངས་པ་ལྷར་འབྱུང་བས་ཕན་ཡོན་དེ་རྣམས་བསམས་ནས་དམ་ཚིག་དང་སྡོམ་བསྲུང་བ་ལ་སྤྲོ་ཤུགས་ཆེ་བར་བྱའོ་ཞེས་གསུངས་སོ།།རྡོ་རྗེ་འཆང་གི་བསླབ་པའི
བཅས་པའི་མཚམས།།གཙེས་པར་འཛིན་དང་རིམ་གཉིས་ཉམས་ལེན་དང་།།བསྟན་པའི་བྱ་བ་འགྲོ་ལ་ཕན་འདོགས་པ།།འགྲན་བཞིན་ཡར་ངོའི་ཟླ་ལྟར་འཕེལ་གྱུར་ཅིག།ཅེས་སྔགས་ཀྱི་བསླབ་བྱ་རིག་འཛིན་མཛེས་རྒྱན་ཞེས་བྱ
བ་འདི་ནི་རང་གི་སློབ་མ་མདོ་སྔགས་འཛིན་པའི་དགེ་བཤེས་སྡོམ་བརྩོན་དམ་པ་རྣམས་ཀྱིས་གཙེས་པའི་བྱ་བ་ཏང་དགེ་འདུན་དདུས་པ་རྒྱ་མཚོའི་ཚོགས་ལ་འཛིན་ཆོས་སུ་ཕུལ་བ་པོ་ནི་དགེ་སློང་སྐམ་ལྡན་རྒྱ་མཚོའོ།།
སྐལ་ལྡན་རྒྱ་མཚོའི་ཐུགས་བསྐྱེད་རོལ་མཚོ་ལས།།ཉེད་འཁྲུངས་དགེ་འདུན་དང་མོ་འབུམ་ཕྲག་གིས།།ལུང་རིགས་དབྱངས་སྙན་སྤེལ་བའི་ཆོས་གྲྭ་ཆེ།།ངོང་པོ་དགོན་ཆེན་ཞེས་བྱང་སྤང་འདི་བསྒྲུབས།།